Plātere (stacija)
Šis raksts ir par dzelzceļa staciju. Par citām jēdziena Plātere nozīmēm skatīt nozīmju atdalīšanas lapu. Plātere bija pieturas punkts dzelzceļa līnijā Dzelzceļa līnija Rīga Preču—Ērgļi starp Ķeipenes un Taurupes pieturām. Tas atradās Ogres novada Taurupes pagastā, uz ziemeļiem no Plaužu ezera, 74 km attālumā no Rīgas. Plāteres pietura tika atklāta 1937. gadā, līdz ar dzelzceļa līnijas Rīga—Ērgļi posma Suntaži—Ērgļi atklāšanu. Tā tika slēgta līdz ar dzelzceļa līnijas slēgšanu 2009. gadā.